钦定古今图书集成/理学汇编/经籍典/第068卷 > 《易林推用》〈阙〉卷
## 钦定古今图书集成/理学汇编/经籍典/第068卷 > 《易林推用》〈阙〉卷

### 按邦奇自序五星连珠日月合璧所谓七曜齐元之法数之始也三百六十五日四分日之一一岁天运之全数也微杪不尽馀数也三百四十八一岁月运

之数也。三百六十者，六甲相乘，六甲之全数也。月甲
之数，非造化之正，而圣人兼取之者，乾坤之大用也。
今夫端阳之日，非五气之五日也。诸家之术，用之必
验，六甲非气之全，自古纪数必用者，乾坤之用，不可
遗也。数虽万变不齐，然实不过于三元，再倍而六得
全日三百六十六，虽曰日之所馀，历不能齐，于全日
无损焉，圣人倚数于此矣。是数也，以天运为体，以月
运纪年，以甲子纪日，岁馀三，时四，馀益，〈阙〉“支干起于
两上元之首，三百六十年一运之始，推自《坎》中焉。直
日之爻，千岁可坐而致矣。”为京氏学者，此其阶也。